โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 แถลงตัวเลขผู้ติดเชื้อเพิ่มวันนี้ 3 คน ไม่มีผู้เสียชีวิต
โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 แถลงตัวเลขผู้ติดเชื้อเพิ่มวันนี้ 3 คน ไม่มีผู้เสียชีวิตน.พ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โรคโควิด-19 ว่า วันนี้มีผู้ติดเชื้อเพิ่ม 3 คน ทำให้ผู้ติดเชื้อสะสมรวมอยู่ที่ 3,037 คน รวมหายป่วยเพิ่ม 9 คน รวมหายป่วยแล้ว 2,897 คน อยู่ระหว่างการรักษาตัว 84 คน และไม่มีผู้เสียชีวิตวันนี้ รวมเสียชีวิตสะสมอยู่ที่ 56 ราย โดยผู้ติดเชื้อเพิ่ม 3 คน รายแรกเป็นชายไทยอายุ 72 ปี ป่วยเป็นโรคเบาหวานและมะเร็งปอด มีประวัติเดินทางไปในเขตชุมชนและไปตัดผมที่ร้านค้าแถวประชาชื่น รายที่ 2 เป็นชายอายุ 42 ปี สัญชาติเยอรมัน ไม่มีอาการป่วย ไม่มีโรคประจำตัว มีประวัติเดินทางไปเยี่ยมญาติที่จังหวัดชัยภูมิ ตั้งแต่วันที่ 30 เมษายนถึง 16 พฤษภาคม 2563 โดยเมื่อวันที่ 18 พฤษภาคม 2563 มีญาติเป็นไข้ มีอาการไอ แต่ไม่ได้ไปรักษาตัว และมีประวัติเดินทางไปที่ห้างสรรพสินค้าที่จังหวัดชัยภูมิ ส่วนคนสุดท้าย เป็นหญิงไทย ที่เดินทางกลับมาจากประเทศฟิลิปปินส์ และอยู่ในศูนย์กักกันของรัฐบาล ทั้งนี้จากการที่คนไทย สวมหน้ากากอนามัย หน้ากากผ้า และใช้เจลแอลกอฮอล์ล้างมือมากที่สุดในอาเซียน ยังมีความสำคัญ และเป็นปัจจัยที่ทำให้ประเทศไทยมีสถิติการแพร่เชื้อที่ต่ำกว่าประเทศอื่นๆ จึงอยากให้คนไทยปฏิบัติตามระเบียบของกระทรวงสาธารณสุขต่อไป